text: রামপালে আম্পানে বিধ্বস্ত ময়না আদর্শ কিন্ডার গার্ডেনের সরকারি সাহায্যের আবেদন - মফস্বল - Premier News Syndicate Limited (PNS)
  ২৯ মে, ৬:০১ সন্ধ্যা
  পিএনএস, স্টাফ রিপোর্টার (বাগেরহাট) : মহামারি করনার ছোবলে বেসরকারি শিক্ষা প্রতিষ্ঠান কিন্ডার গার্ডেনগুলো বন্ধ হয়ে যাওয়ায় সারাদেশের ন্যায় রামপালে শিক্ষকরাও কর্মহীন হয়ে পড়ে মানবেতর জীবন যাপন করছেন। এর উপর আবার প্রলংকরী ঘূর্ণীঝড় আম্পানের আঘাতে বিধ্বস্ত হয়েছে রামপাল উপজেলার গিলাতলা এলাকার ময়না আদর্শ কিন্ডার গার্টেন। সুনাম সুখ্যাতির শীর্ষে থাকা কিন্ডার গার্টেনটির ৩ শতাধীক ছাত্র-ছাত্রী ও অভিভাবকরাও দুঃশ্চিন্তায় সময় পার করছেন। ১৫ জন শিক্ষক ও একজন কর্মচারী নিয়ে ওই শিক্ষা প্রতিষ্ঠানটি প্রতিবছর সরকারি বেসরকারি পর্যায়ের প্রাথমিক শিক্ষায় এগিয়ে ছিল। তার উপর আবার প্রতিষ্ঠানের উপর বৃহৎ কয়েকটি গাছ পড়ে দুমড়ে মুচড়ে প্রায় লক্ষাধীক টাকা মূল্যের মালামালের ক্ষতি হয়েছে।
  প্রতিষ্ঠানের প্রধান শিক্ষক হাওলাদার রুহল আমীন জানান, আমরা ১৬ জন শিক্ষক/কর্মচারী প্রায় তিন মাস ধরে কর্মহীন হয়ে মানবেতর জীবন যাপন করছি। উচ্চ শিক্ষিত বেকার শিক্ষকরা পারছেন না অন্য কিছু করতে। তার উপর আবার প্রতিষ্ঠানটি গাছ পড়ে বিধ্বস্ত হয়েছে। তিনি শিক্ষকদের প্রনোদনাসহ প্রতিষ্ঠানটি যাতে মেরামত করা যায় এ জন্য তিনি সরকারি-বেসরকারি সংস্থার সুদৃষ্টি কামনা করেন।